З цягам часу жыхары двара на рагу вуліцы Машэрава і бульвара Шаўчэнкі сфармавалі ініцыятыўную групу, найбольш актыўна адгукнуліся маладыя мамы. І іх агульная праца ўжо мае плён. Так, тут пасадзілі кусты, якія бацькі разам з дзецьмі даглядаюць. Пафарбавалі сцяну і ўпрыгожылі яе малюнкамі (дарэчы, фарбу даў мясцовы жыхар, які з’яўляецца дырэктарам профільнай фірмы). Сабралі подпісы для ўсталявання і рамонту дзіцячай горкі, якая раней была ў жудасным стане. думаецца, праца будзе працягвацца і надалей: ідзе збор подпісаў за ўсталяванне ў двары “ляжачага паліцэйскага”: ён тут проста неабходны, бо на скрыжаванні каля дамоў часта ўтвараюцца транспартныя заторы, якія кіроўцы імкнуцца аб’ехаць праз двор.